CELEX: 
Language: sl
Date: 2020-07-14 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) št. 648/2012 Evropskega parlamenta in Sveta v zvezi s pristojbinami, ki jih Evropski organ za vrednostne papirje in trge zaračuna centralnim nasprotnim strankam s sedežem v tretjih državah

EVROPSKA
                             KOMISIJA

                                                     Bruselj, 14.7.2020
                                                     C(2020) 4891 final

                       DELEGIRANA UREDBA KOMISIJE (EU) …/…

                                        z dne 14.7.2020

         o dopolnitvi Uredbe (EU) št. 648/2012 Evropskega parlamenta in Sveta v zvezi s
     pristojbinami, ki jih Evropski organ za vrednostne papirje in trge zaračuna centralnim
                         nasprotnim strankam s sedežem v tretjih državah

                                    (Besedilo velja za EGP)

SL                                                                                            SL
 ---pagebreak---                                  OBRAZLOŽITVENI MEMORANDUM

     1.      OZADJE DELEGIRANEGA AKTA
     Uredba (EU) 2019/2099 o spremembi Uredbe (EU) št. 648/2012 o izvedenih finančnih
     instrumentih OTC, centralnih nasprotnih strankah in repozitorijih sklenjenih poslov1 (v
     nadaljnjem besedilu: uredba o infrastrukturi evropskega trga) je bila v Uradnem listu
     Evropske unije objavljena 12. decembra 20192.
     V zvezi s centralnimi nasprotnimi strankami iz tretjih držav je glavni cilj sprememb uredbe o
     infrastrukturi evropskega trga zagotoviti strožji in učinkovitejši nadzor nad centralnimi
     nasprotnimi strankami (v nadaljnjem besedilu: CNS) s sedežem v tretjih državah, ki ponujajo
     storitve Uniji, vključno z okrepljeno vlogo in dodatnimi nalogami Evropskega organa za
     vrednostne papirje in trge (v nadaljnjem besedilu: organ ESMA). V zvezi s tem je bil
     ustanovljen „nadzorni odbor za CNS“, ki bo pripravljal odločitve, ki jih bo sprejel odbor
     nadzornikov organa ESMA, novi „kolegij za CNS iz tretjih držav“ pa bo zagotovil, da bodo
     vse zadevne zainteresirane strani Unije ustrezno obveščene in vključene. Poleg tega je bil z
     Uredbo (EU) 2019/2099 za CNS iz tretjih držav uveden dvostopenjski sistem, v skladu s
     katerim morajo CNS, ki so sistemsko pomembne za finančno stabilnost Unije ali ene ali več
     njenih držav članic (v nadaljnjem besedilu: CNS stopnje 2), izpolnjevati zahteve iz uredbe o
     infrastrukturi evropskega trga in biti pod nadzorom organa ESMA. Za CNS stopnje 2 v tretjih
     državah s primerljivimi zahtevami se lahko šteje, da izpolnjujejo zahteve iz uredbe o
     infrastrukturi evropskega trga, če upoštevajo svoja domača pravila (v nadaljnjem besedilu:
     primerljiva skladnost) CNS iz tretjih držav, ki niso sistemsko pomembne (v nadaljnjem
     besedilu: CNS stopnje 1), bodo lahko še naprej ponujale klirinške storitve v Uniji na podlagi
     upoštevanja svojih domačih pravil, ki so z izvedbenim aktom Komisije razglašena za
     enakovredna, vendar se bodo izvajali redni pregledi njihovega sistemskega pomena.
     Kakor je določeno v členu 25d uredbe o infrastrukturi evropskega trga, bi moral organ ESMA
     CNS iz tretjih držav zaračunavati pristojbine, da bi pokril vse stroške za priznanje in za
     izvajanje svojih nalog v zvezi s CNS iz tretjih držav.
     Komisija je na podlagi člena 25d uredbe o infrastrukturi evropskega trga pooblaščena za
     sprejetje delegiranega akta, v katerem podrobneje opredeli vrste pristojbin, zadeve, za katere
     se plačujejo pristojbine, znesek pristojbin in način plačila pristojbin CNS iz tretjih držav, ki
     zaprosijo za priznanje, in priznanih CNS iz tretjih držav.
     Delegirani akt se sprejme v skladu s členom 82 uredbe o infrastrukturi evropskega trga in
     členom 290 Pogodbe o delovanju Evropske unije.

     2.      POSVETOVANJA PRED SPREJETJEM AKTA
     Postopkovni vidiki
     Komisija je 3. maja 2019 organ ESMA zaprosila za stališče (v nadaljnjem besedilu: strokovno
     mnenje) o delegiranem aktu Komisije, v katerem je podrobneje opredelila pristojbine, ki se
     zaračunajo CNS iz tretjih držav, ki bi se sprejel v skladu s členom 25d(3) uredbe o
     infrastrukturi evropskega trga.
     Organ ESMA je o svojem osnutku strokovnega mnenja med 29. majem in 29. julijem 2019
     izvedel javno posvetovanje. Devet respondentov v posvetovanju je predložilo javne povratne

     1
            UL L 201, 27.7.2012, str. 1.
     2
            UL L 322, 12.12.2019, str. 1.

SL                                                  1                                                   SL
 ---pagebreak---      informacije, drugi respondenti pa so odgovarjali zaupno. Nezaupni odgovori na posvetovanje
     so objavljeni na spletišču organa ESMA3. Organ ESMA je svoje strokovno mnenje Komisiji
     poslal 11. novembra 2019.
     Komisija se je 21. oktobra 2019 o začasni vsebini tega delegiranega akta posvetovala s
     strokovno skupino Evropskega odbora za vrednostne papirje (EGESC). To strokovno skupino
     sestavljajo predstavniki držav članic, Evropske centralne banke, sekretariata Odbora za
     ekonomske in monetarne zadeve pri Evropskem parlamentu in organa ESMA.
     V skladu s smernicami za boljše pravno urejanje je bil osnutek delegiranega akta štiri tedne
     (od 11. junija do 9. julija 2020) objavljen na portalu za boljše pravno urejanje, kjer je bilo
     možno predložiti povratne informacije. Prejeta sta bila dva odziva. Odziva sta na voljo na
     spletišču Komisije4. Poleg tega je organ ESMA zagotovil nadaljnje strokovne pripombe.
     Mnenja zainteresiranih strani
     Komisija je v okviru navedenih posvetovanj in z ad hoc prispevki prejela najrazličnejša
     mnenja o vsebini delegiranega akta. V navedenih mnenjih so bile izražene zlasti potreba po
     zagotavljanju sorazmernosti pristojbin z nalogami, ki se izvajajo, in prometom CNS, potreba
     po zagotavljanju, da so pristojbine predvidljive, ter potreba po preglednosti in utemeljitvi
     pristojbin.
     Potreba po zagotavljanju sorazmernosti pristojbin z nalogami, ki se izvajajo, in prometom
     CNS
     Večina zainteresiranih strani je podprla strukturo pristojbin, ki zajema osnovno pristojbino za
     priznanje, ki bi jo plačale vse CNS iz tretjih držav, ki bi zaprosile za priznanje, dodatno
     pristojbino za priznanje za CNS stopnje 2, posebno pristojbino za zahtevek, ki ga CNS
     stopnje 2 predložijo za primerljivo skladnost, skupaj z morebitnim znižanjem pristojbine za
     priznanje in popustom pri letni pristojbini, ter različne letne pristojbine za CNS stopenj 1 in 2.
     Številne zainteresirane strani so se strinjale tudi, da bi morale CNS, ki postanejo CNS
     stopnje 2, plačati dodatno pristojbino, s katero bi se upoštevala razlika med pristojbinami za
     stopnjo 1 in stopnjo 2. Zainteresirane strani so podprle tudi načelo, da se letne pristojbine v
     letu priznanja izračunajo sorazmerno glede na obdobje, ki preostane do konca koledarskega
     leta.
     Nekatere zainteresirane strani so menile, da sta zneska 50 000 EUR za pristojbino za
     priznanje in 50 000 EUR za letne pristojbine za CNS stopnje 1 sprejemljiva, druge pa so
     menile, da sta previsoka, in so trdile, da bi lahko pomenila oviro za vstop za manjše CNS.
     Nekatere so trdile, da bi morala biti višina pristojbine za priznanje odvisna od namena vloge
     za priznanje, tj. od tega, ali namerava CNS ponujati klirinške storitve v Uniji ali pa je za
     priznanje zaprosila le zaradi ugodne obravnave na podlagi uredbe o kapitalskih zahtevah5. Na
     splošno so zainteresirane strani trdile, da bi morale biti pristojbine sorazmerne z vlogo organa
     ESMA kot nadzornika v državi gostiteljici, ne pa glavnega nadzornika. Nekatere
     zainteresirane strani so trdile, da bi morale biti pristojbine usklajene s pristojbinami, ki se
     CNS zaračunajo v tretjih državah ali državah članicah.
     Kar zadeva zahtevo iz uredbe o infrastrukturi evropskega trga, da bi morale biti pristojbine
     sorazmerne s prometom CNS, so bili odzivi mešani. Nekatere zainteresirane strani so podprle
     enakovredno razdelitev stroškov med CNS stopnje 2, pri čemer so trdile, da promet ne izraža

     3
            https://www.esma.europa.eu/press-news/consultations/esma-fees-third-country-ccps-under-emir-22.
     4
            https://ec.europa.eu/info/law/better-regulation/have-your-say/initiatives/12446-Fees-to-be-charged-to-
            third-country-central-counterparties
     5
            UL L 176, 27.6.2013, str. 1.

SL                                                        2                                                          SL
 ---pagebreak---      nujno potrebnega nadzornega dela. Druge so trdile, da se zahteve glede prometa iz člena 25d
     uredbe o infrastrukturi evropskega trga ne sme prezreti. Na eni strani so nekatere
     zainteresirane strani zagovarjale potrebo po upoštevanju prometa, povezanega s klirinškimi
     storitvami, ki se zagotavljajo klirinškim članom ali nasprotnim strankam v Uniji ali za
     finančne instrumente v valutah Unije. Na drugi strani so druge zainteresirane strani opozarjale
     na kompleksnost in upravno breme, ki sta povezana z zbiranjem in obdelavo informacij,
     potrebnih za oceno prometa, povezanega s klirinškimi storitvami v Uniji ali valutah Unije, ki
     ne odraža natančno velikosti CNS.
     Večina zainteresiranih strani je podprla popust pri letni pristojbini za CNS stopnje 2, ki se jim
     odobri primerljiva skladnost, in zagovarjala različen popust glede na obseg primerljive
     skladnosti, pri čemer je ena zainteresirana stran opozorila na tveganje izkrivljanja enakih
     konkurenčnih pogojev.
     Večina zainteresiranih strani je odločno nasprotovala posebni pristojbini za preklic priznanja.
     So se pa zainteresirane strani na splošno strinjale, da se pristojbine za priznanje v primeru
     umika vloge ne bi povrnile, vsaj ne v celoti.
     Potreba po zagotavljanju predvidljivosti pristojbin
     Zainteresirane strani so trdile, da bi morale biti pristojbine za priznanje plačane po
     kategorizaciji CNS, in sicer ob priznanju ali v obrokih ob doseganju določenih vnaprej
     opredeljenih mejnikov. Zainteresirane strani so podprle predlog, da je treba letne pristojbine
     plačati pred koledarskim letom, na katero se nanašajo, ali najpozneje v njegovem prvem
     četrtletju. Hkrati je več zainteresiranih strani poudarilo potrebo po predvidljivosti, nekatere
     zainteresirane strani pa so poudarile, da je treba letne pristojbine določiti dovolj zgodaj, da jih
     lahko CNS vključijo v svoje proračune. Nekatere zainteresirane strani so trdile še, da bi bilo
     treba pristojbine obračunavati šele od začetka veljavnosti delegiranih aktov, ki organu ESMA
     omogočajo, da CNS kategorizira in prizna na podlagi okvira iz Uredbe (EU) 2019/2099.
     Nekaj zainteresiranih strani je trdilo, da se plačilo pristojbin za priznanje ne bi smelo zahtevati
     od CNS, ki jih organ ESMA prizna še pred začetkom veljavnosti Uredbe (EU) 2019/2099.
     Potreba po zagotavljanju preglednosti in utemeljitev pristojbin
     Številne zainteresirane strani so organ ESMA pozvale, naj zagotovi večjo preglednost ter
     utemelji svoje stroške in potrebe po virih pri opravljanju svojih nalog. Nekatere zainteresirane
     strani so nasprotovale načelu financiranja organa ESMA s pristojbinami, ki jih plačujejo CNS,
     in trdile, da se pri kategorizaciji CNS iz tretjih držav kot stopnje 2 pojavlja navzkrižje
     interesov, saj bi organ ESMA s tem razširil svoje vire in dejavnosti v zvezi s CNS iz tretjih
     držav in CNS s sedežem v Uniji.

     3.       OCENA UČINKA
     Komisija mora podrobneje opredeliti vrste pristojbin, zadeve, za katere se plačujejo
     pristojbine, znesek pristojbin in način plačila pristojbin CNS iz tretjih držav, ki zaprosijo za
     priznanje, in priznanih CNS. V skladu s členom 25d bi morale biti pristojbine sorazmerne s
     prometom CNS in pokrivati vse stroške organa ESMA za priznanje in za izvajanje njegovih
     nalog v zvezi s CNS iz tretjih držav na podlagi uredbe o infrastrukturi evropskega trga.
     Premisleki Komisije
     Komisija je v celoti preučila vsa prejeta stališča, vključno s strokovnim mnenjem organa
     ESMA in odzivi na javno posvetovanje organa ESMA, povratne informacije strokovne
     skupine Evropskega odbora za vrednostne papirje in druge prispevke, ki so jih zainteresirane
     strani predložile Komisiji. V skladu s tem predlaga, da se na podlagi člena 25d(3) uredbe o

SL                                                   3                                                     SL
 ---pagebreak---      infrastrukturi evropskega trga sprejme ta delegirani akt, v katerem so podrobneje opredeljene
     vrste pristojbin, zadeve, za katere se plačujejo pristojbine, znesek pristojbin in način plačila
     pristojbin CNS iz tretjih držav.
     Za boljše upoštevanje sorazmernosti in večjo predvidljivost pristojbin, ta delegirani akt v
     nekaterih vidikih odstopa od strokovnega mnenja organa ESMA: pristojbine za priznanje so
     skupno nižje, saj se bodo stroški, povezani s primerljivo skladnostjo, pokrili z dodatno
     pristojbino za priznanje, ki se bo zaračunala CNS stopnje 2; zaradi primerljive skladnosti se
     ne bo zagotovil popust pri letnih pristojbinah za CNS stopnje 2, saj je organ ESMA še naprej
     stalno odgovoren za nadzor nad CNS stopnje 2, ne glede na to, ali je primerljiva skladnost
     odobrena ali ne; letne pristojbine za CNS stopnje 1 se bodo določile vsako leto na podlagi
     proračuna organa ESMA, ki temelji na njegovih dejavnostih, pri letnih pristojbinah za CNS
     stopnje 2 pa se bo upošteval promet CNS.
     V strokovnem mnenju organa ESMA je skrbno ocenjen učinek različnih možnosti, preučenih
     v mnenju. Komisija glede na to in ob upoštevanju, da bi se morali z odstopanji Komisije
     načeloma zmanjšati upravno breme in stroški CNS iz tretjih držav v primerjavi s strokovnim
     mnenjem organa ESMA, ni pripravila ločene ocene učinka. Kljub temu so v tem oddelku in
     oddelku 3.2 v nadaljevanju ocenjeni pozitivni in negativni učinki sprememb, ki jih je uvedla
     Komisija, ter analizirani stroški in koristi predlaganih ukrepov.
     Kvantitativnih podatkov o stroških in koristih je malo in jih zaradi njihove zaupne narave ni
     mogoče vedno razkriti. Organ ESMA je za kvantitativne podatke zaprosil v okviru svojega
     javnega posvetovanja, vendar je bil odziv zelo majhen. Vsekakor se bodo stroški in koristi
     sprememb zaradi razlik med CNS iz tretjih držav zelo razlikovali, na primer odvisno od tega,
     koliko informacij je že javno dostopnih ali je bilo že predloženih organu ESMA ali pa odvisno
     od velikosti in kompleksnosti CNS iz tretje države.
     Sorazmernost
     Pristojbine bi morale biti določene glede na stroške in naloge organa ESMA, kar je v tem
     delegiranem aktu zagotovljeno na več načinov.
     Prvič, Komisija predlaga različne pristojbine za CNS stopnje 1 in stopnje 2. Tako se
     upoštevajo različne naloge in s tem stroški, ki jih ima organ ESMA v zvezi s CNS stopnje 1 in
     stopnje 2. Organ ESMA bo moral na primer preveriti popolnost vlog, pripraviti osnutke
     odločitev in oceniti sistemski pomen CNS stopnje 1 in stopnje 2, ki bodo zaprosile za
     priznanje, vendar bo imel zaradi ocene skladnosti z dodatnimi zahtevami za priznanje iz
     člena 25(2b) uredbe o infrastrukturi evropskega trga in zahtevkov za primerljivo skladnost
     dodatne stroške v zvezi s CNS stopnje 2. Tudi pri vseh priznanih CNS iz tretjih držav bodo
     nekatere naloge enake za CNS stopnje 1 in stopnje 2 (redni pregled kategorizacije, dogovori o
     sodelovanju z nadzorniki iz tretjih držav, spremljanje razvoja regulativnega in nadzornega
     okvira v tretjih državah), vendar bo imel organ ESMA v zvezi s CNS stopnje 2 dodatno
     nalogo, in sicer redno spremljanje njihove skladnosti z zahtevami iz člena 16 ter naslovov IV
     in V Uredbe (EU) št. 648/2012, vključno glede primerljive skladnosti, če je odobrena. Pristop
     z uporabo različnih pristojbin so podprle države članice v strokovni skupini Evropskega
     odbora za vrednostne papirje. Druga možnost, ki so jo zagovarjale nekatere zainteresirane
     strani, tj. da vse CNS enako prispevajo k stroškom organa ESMA, se ne zdi primerna, saj bi
     CNS stopnje 1, ki so za EU in države članice manj sistemske, plačale višje stroške za
     priznanje in nadzor kot CNS stopnje 2, ki so sistemske za Unijo ali eno ali več držav članic.
     Drugič, Komisija predlaga preprosto strukturo pristojbin, s katero so različne vrste pristojbin,
     ki so na voljo, omejene na to, kar je nujno potrebno. Navedena struktura pristojbin bi morala

SL                                                  4                                                   SL
 ---pagebreak---      zajemati le pristojbine za priznanje in letne pristojbine v skladu s pravno zahtevo iz uredbe o
     infrastrukturi evropskega trga.
     Komisija meni, da bi morale pristojbine za priznanje kriti upravne stroške priznanja
     (npr. obdelavo spisa), stroške kategorizacije in, za CNS stopnje 2, stroške ocene zahtev za
     priznanje iz člena 25(2b) uredbe o infrastrukturi evropskega trga in primerljive skladnosti, če
     se zanjo zaprosi ob priznanju.
     Osnovne pristojbine za priznanje bi morale plačati vse CNS, ko zaprosijo za priznanje. Pri teh
     pristojbinah bi se morale upoštevati osnovne upravne naloge, ki jih bo izvedel organ ESMA,
     ko bo ocenjeval zahtevek CNS iz tretje države za priznanje. Upoštevati bi se moralo tudi, da
     mora organ ESMA zbrati in analizirati informacije, ki jih predložijo CNS iz tretjih držav, da
     bi ugotovil, ali spadajo v stopnjo 1 ali stopnjo 2.
     CNS stopnje 2 bi morale poleg osnovne pristojbine za priznanje plačati dodatno pristojbino za
     priznanje. To dodatno pristojbino za priznanje bi morale plačati tudi priznane CNS, ki
     postanejo CNS stopnje 2, in sicer po začetni kategorizaciji priznanih CNS po začetku
     veljavnosti Uredbe (EU) 2019/2099 ali po naknadnem rednem pregledu. Pri tej pristojbini se
     upoštevajo dodatne informacije, ki jih mora organ ESMA zbrati in analizirati za CNS
     stopnje 2, pristojbina pa vključuje stroške, povezane z oceno primerljive skladnosti.
     Vključitev ocene primerljive skladnosti v pristojbino za priznanje zagotavlja več prednosti,
     kot so poenostavitev (pričakuje se, da bodo skoraj vse CNS stopnje 2 zaprosile za primerljivo
     skladnost glede na prednosti, ki jih ponuja) ter precejšnje sinergije pri ocenjevanju zahtev za
     priznanje (zlasti kadar obstajajo pogoji) in primerljive skladnosti.
     Letne pristojbine bi morale plačevati tudi vse CNS iz tretjih držav. Vendar bi se morali
     pristojbina za CNS stopnje 1 in pristojbina za CNS stopnje 2 razlikovati. Letne pristojbine
     organa ESMA bodo določene glede na njegov delovni program in pričakovane stroške, zato
     bodo sorazmerne z obsegom njegovega dela. Stroške, povezane z oceno primerljive skladnosti
     po priznanju, bi bilo treba pokriti z letnimi pristojbinami. Za vse take zahtevke se pričakuje,
     da se bodo vlagali le izjemoma, saj je zelo verjetno, da bodo CNS za primerljivo skladnost
     zaradi njenih prednosti za CNS stopnje 2 zaprosile ob oddaji vloge za priznanje. Poleg tega je
     pojem morebitnih popustov zavajajoč, saj je organ ESMA na podlagi uredbe o infrastrukturi
     evropskega trga še naprej odgovoren za stalni nadzor nad tem, ali CNS izpolnjuje zahteve za
     priznanje, ne glede na to, ali je primerna skladnost odobrena ali ne.
     Nazadnje, Komisija glede letnih pristojbin v letu priznanja predlaga, naj se te letne pristojbine
     izračunajo kot delež osnovne in dodatne pristojbine za priznanje, ki se zaračunajo CNS
     stopnje 1 in stopnje 2.
     Pristojbine, sorazmerne s prometom
     Pristojbine, ki se zaračunajo CNS iz tretjih držav, morajo biti v skladu s členom 25d uredbe o
     infrastrukturi evropskega trga sorazmerne s prometom.
     Za sorazmerno izpolnjevanje te zahteve je treba upoštevati več vidikov. Na eni strani imajo
     CNS iz tretjih držav stroške z zagotavljanjem letnih informacij o prometu, ki so relevantne in
     primerljive med vsemi CNS iz tretjih držav. Zato bi se morala pri tej pristojbini načeloma
     natančno upoštevati velikost CNS iz tretjih držav v smislu uredbe o infrastrukturi evropskega
     trga, ne da bi se pri tem CNS naložilo nepotrebno breme glede zagotavljanja informacij ali
     organu ESMA glede njihovega analiziranja. Način, kako se promet upošteva pri pristojbini, bi
     moral biti primerljiv tudi med CNS iz tretjih držav in bi moral upoštevati, da so take CNS
     ustanovljene v različnih jurisdikcijah z računovodskimi praksami, ki se morda prav tako
     razlikujejo.

SL                                                  5                                                    SL
 ---pagebreak---      V zvezi s tem bi se lahko preučilo več različnih načinov ugotavljanja prometa: svetovni in
     skupni prihodki CNS od vseh njenih poslovnih dejavnosti, svetovni prihodki CNS od
     klirinških storitev ali prihodki CNS od klirinških storitev, ustvarjeni v Uniji ali v zvezi s
     finančnim instrumentom v valutah Unije. S pridobivanjem podatkov o svetovnih in skupnih
     prihodkih ne bi smelo biti večjih težav, saj so na primer na voljo v letnih poročilih. Kljub
     temu bi lahko bilo upoštevanje skupnih prihodkov pretirano, saj bi lahko odvisno od
     korporacijske strukture CNS vključevali prihodke od poslovnih dejavnosti, ki se ne nanašajo
     na kliring. V zvezi s tem bi se zdela v smislu uredbe o infrastrukturi evropskega trga
     ustreznejša splošna primerjava prihodkov CNS od klirinških storitev (npr. članarin in
     pristojbin za kliring brez stroškov poslov).
     Primerno merilo za ugotavljanje prometa bi lahko bilo tudi upoštevanje prihodkov od
     klirinških storitev, ustvarjenih v Uniji ali v zvezi s finančnim instrumentom v valutah Unije.
     Vendar take informacije še niso na voljo. Standardizirano zagotavljanje takih informacij bi
     lahko pomenilo veliko upravno breme za CNS iz tretjih držav, njihova analiza pa za organ
     ESMA. Komisija zato predlaga, da se primerjajo svetovni prihodki CNS od klirinških storitev
     kot ustrezen približek za upoštevanje prometa pri pristojbinah, ki jih morajo plačati CNS iz
     tretjih držav. Komisija za poenostavitev in zmanjšanje bremena poročanja predlaga, da se
     upoštevajo prihodki v zadnjem letu poročanja CNS, čeprav se lahko leta poročanja in
     računovodski standardi med CNS razlikujejo. Ustrezne informacije bi morale biti že na voljo
     CNS in morda celo javno objavljene v letnih poročilih.
     Da bi se dodatno standardizirala primerjava med CNS iz tretjih držav in povečala
     predvidljivost, Komisija predlaga uvedbo razponov, v katerih bi se CNS stopnje 2 zaračunala
     enaka pristojbina. Tako bi se lahko pri pristojbinah upošteval promet CNS na učinkovit način,
     ne da bi se zaradi nepopolnih primerjav prometa zaračunavala neupravičena pristojbina.
     Letne naloge v zvezi s priznanimi CNS stopnje 1 in stopnje 2 se pomembno razlikujejo.
     Naloge organa ESMA v zvezi s CNS stopnje 2 so obsežnejše in bolj zapletene, v zvezi s CNS
     stopnje 1 pa bodo razmeroma standardizirane za vse CNS stopnje 1, ne glede na njihovo
     velikost. Promet se pri letnih pristojbinah za CNS stopnje 1 zato ne bi smel upoštevati enako
     kot za CNS stopnje 2. Za letne pristojbine za CNS stopnje 1 se pričakuje, da bodo precej nižje
     od pristojbin, zaračunanih CNS stopnje 2, s čimer se bo upošteval manjši promet CNS
     stopnje 1.
     Poleg tega se pričakuje, da bo več CNS stopnje 1 kot stopnje 2, zato se bo upravno breme za
     organ ESMA in za CNS iz tretjih držav bolje upoštevalo, če se promet uporablja izključno za
     izračun pristojbin v zvezi s CNS stopnje 2.
     Komisija zato meni, da bi bilo za CNS stopnje 1 primerno določiti pavšalno letno pristojbino,
     v kateri se upoštevajo stroški organa ESMA, povezani z dejavnostjo CNS stopnje 1 in
     enakovredno razdeljeni med vse priznane CNS stopnje 1.
     Glede CNS stopnje 2 Komisija meni, da bi bilo treba letne pristojbine določiti strogo
     sorazmerno s prometom CNS, s čimer bi se upoštevali pričakovani stroški organa ESMA v
     zvezi s CNS stopnje 2. Za poenostavitev in čim manjši učinek morebitne slabe primerljivosti
     bi bilo treba CNS stopnje 2 razdeliti v dve glavni skupini glede na njihov promet na svetovni
     ravni, ustvarjen z opravljanjem klirinških storitev. CNS v eni in isti skupini bi se zaračunala
     enaka letna pristojbina, vendar se stroški ne bi enakovredno razdelili med vse CNS iz tretjih
     držav, ampak bi se CNS v nižjem razponu pripisala utež za promet v višini 1,0, CNS v višjem
     razponu pa utež za promet v višini 1,2.

SL                                                 6                                                   SL
 ---pagebreak---      Predvidljivost
     Zainteresirane strani so zagovarjale, da (1) bi morale biti pristojbine, kolikor je mogoče,
     predvidljive za CNS iz tretjih držav in da (2) se pristojbine ne bi smele uporabljati za nazaj.
     Kar zadeva pristojbine za priznanje, je mogoče naloge in delo večinoma predvideti. Zato bi
     bilo treba pristojbine za priznanje (tj. osnovno pristojbino za priznanje in dodatno pristojbino
     za priznanje za CNS stopnje 2) v delegiranem aktu določiti na podlagi preteklih izkušenj in
     pričakovanj organa ESMA, kakor se upoštevajo v njegovem delovnem programu in
     proračunu, oblikovanem po dejavnostih. To CNS iz tretjih držav zagotavlja jasno
     predvidljivost.
     Kar zadeva letne pristojbine, bi bilo treba vzpostaviti ravnovesje med doseganjem enake
     stopnje predvidljivosti in hkratnim zagotavljanjem, da se pri pristojbinah upoštevajo stroški,
     ki jih ima organ ESMA pri izvajanju svojih letnih nalog (npr. ohranjanje dogovorov o
     sodelovanju z nadzorniki iz tretjih držav, spremljanje razvoja regulativnega in nadzornega
     okvira, pregled kategorizacije, stalen nadzor CNS stopnje 2). V skladu s pristopom, ki se
     uporablja za repozitorije sklenjenih poslov in bonitetne agencije, in da bi se lahko v pristojbini
     upoštevali stroški, ki jih ima organ ESMA, bi bilo treba letne pristojbine določiti vsako leto na
     podlagi delovnega programa in proračuna organa ESMA, ki temelji na njegovih dejavnostih.
     Ta pristop bi se moral uporabljati za CNS stopnje 1 in stopnje 2. Pri predlogu nekaterih, da bi
     se letne pristojbine za CNS stopnje 1 določile v delegiranem aktu, letne pristojbine za CNS
     stopnje 2 pa bi se spreminjale, se pojavlja tveganje, da bi lahko CNS stopnje 2 navzkrižno
     subvencionirale nižje pristojbine CNS stopnje 1 (in obratno). Temu se je mogoče izogniti, če
     se bodo letne pristojbine za CNS stopnje 1 in stopnje 2 določile vsako leto na podlagi
     delovnega programa in proračuna organa ESMA.
     Postopek določanja letnih pristojbin je pregleden in predvidljiv. Organ ESMA svoj letni
     delovni program skupaj s predvidenimi stroški in predlogom proračuna predloži vsak
     september. To je prvi pokazatelj višine pristojbin. Odobreni proračun je na začetku
     koledarskega leta, na katero se nanaša, objavljen na spletišču organa ESMA in v Uradnem
     listu Evropske unije. Organ ESMA bo moral obvestila o dolgovanem znesku, v katerih je
     naveden znesek letne pristojbine, CNS iz tretjih držav poslati 30 koledarskih dni pred rokom
     plačila.
     Preglednost in utemeljitev pristojbin
     Organ ESMA mora v skladu s členom 25d uredbe o infrastrukturi evropskega trga CNS iz
     tretjih držav zaračunavati pristojbine za pokritje vseh stroškov za priznanje in za izvajanje
     svojih nalog v zvezi s CNS iz tretjih držav na podlagi navedene uredbe. Vendar bi morale biti
     pristojbine omejene na stroške, ki nastanejo v zvezi s CNS iz tretjih držav, in ne bi smele kriti
     stroškov za naloge, ki se izvajajo v zvezi s CNS s sedežem v Uniji, saj se bodo ti pokrili s
     prispevki nacionalnih javnih organov in subvencijami Unije. Poleg tega se proračun organa
     ESMA določi glede na pričakovano raven dejavnosti v zvezi s CNS stopnje 1 in 2 v
     naslednjem letu. Z drugimi besedami, pristojbine se zaračunajo zato, da se pokrijejo
     pričakovani stroški organa ESMA, ne pa razširi njegova dejavnost. ESMA je javni organ in je
     kot tak pod najvišjo stopnjo nadzora. Njegov proračun vsako leto revidira Evropsko računsko
     sodišče.
     Pristojbine bi bilo treba tudi skrbno določiti, da se preprečijo strukturna proračunska
     neravnovesja – primanjkljaji ali presežki. Čeprav se pričakuje, da bo organ ESMA pridobil
     izkušnje za prihodnja leta in na novo določil svoje proračune, če se bodo primanjkljaji ali
     presežki ponavljali ali bodo veliki, se za kritje primanjkljajev ne pobirajo dodatne pristojbine,
     presežki pa se ne povrnejo.

SL                                                   7                                                    SL
 ---pagebreak---      Zainteresirane strani so pozvale tudi, naj bodo pristojbine bolj podobne pristojbinam, ki jih
     zaračunavajo drugi regulatorji in nadzorniki. Organi v Kanadi, Hongkongu, Avstraliji in
     Singapurju domačim in tujim CNS zaračunavajo različno visoke pristojbine. V Združenem
     kraljestvu se pristojbine za izdajo dovoljenja, ki se zaračunajo CNS s sedežem v Združenem
     kraljestvu, gibljejo med 5 500 EUR in 330 000 EUR. V Uniji na Švedskem organi domačim
     CNS zaračunajo pristojbine za izdajo dovoljenja, ki se gibljejo med približno 6 300 EUR in
     820 000 EUR, pristojbine za izdajo dovoljenja pa domačim CNS zaračunajo tudi organi v
     Nemčiji, Španiji, Grčiji in na Poljskem (med 4 500 EUR in 150 000 EUR, odvisno od
     organa). Organi drugih držav članic ne zaračunavajo pristojbin za izdajo dovoljenja. V
     vsakem primeru ti podatki zajemajo tudi različne modele financiranja različnih organov
     (uporaba modela financiranja na podlagi pristojbin je na primer običajnejša v Evropi) in
     različen nadzorni pristop k tveganju ter upravnim in nadzornim stroškom. V skladu z
     informacijami, ki so na voljo Komisiji, višina pristojbine v tem delegiranem aktu ne bi
     pretirano presegala drugih6.
     3.1 Analiza stroškov in koristi
     Organ ESMA bo imel stroške, povezane s priznanjem in izvajanjem svojih nalog na podlagi
     uredbe o infrastrukturi evropskega trga v zvezi s CNS iz tretjih držav. V skladu z navedeno
     uredbo mora za kritje teh stroškov CNS iz tretjih držav zaračunati pristojbine. Pristojbine bi
     morale biti sorazmerne s prometom CNS.
     Komisija je na podlagi informacij, ki jih je predložil organ ESMA, ocenila potencialni obseg
     zadevnega dela in razne temeljne predpostavke. Na podrobni ravni je pregledala tudi ocene
     stroškov, na katerih temelji strokovno mnenje organa ESMA.
     Metodologija
     Obravnavajo se tri kategorije stroškov: specifični spremenljivi stroški, dodeljeni spremenljivi
     stroški in fiksni stroški.
            Specifični spremenljivi stroški (ekvivalent polnega delovnega časa (EPDČ) za
             posamezno CNS) zajemajo posebne naloge za vsako CNS iz tretje države
             (npr. pregled popolnosti vloge za priznanje);
            dodeljeni spremenljivi stroški (EPDČ za posamezno CNS) zajemajo posebne
             naloge, ki jih organ ESMA izvede za vse CNS iz tretje države v isti jurisdikciji
             (npr. sklenitev dogovora o sodelovanju z organom iz tretje države) in
            fiksni stroški zajemajo vidike, kot so naložbe in vzdrževanje posebej razvite
             informacijske tehnologije za vse CNS iz tretjih držav ter stroški nadzornega odbora
             za CNS, vključno s stroški predsednika in dveh neodvisnih članov. Navedeni stroški
             se ocenijo na določen znesek, ki se nato dodeli vsaki posamezni CNS.
     Za določitev višine osnovne in dodatne pristojbine za priznanje so za oceno uporabljeni
     standardni povprečni stroški7 v višini 172 125 EUR na EPDČ za začasnega uslužbenca in
     95 620 EUR za nacionalnega strokovnjaka države članice, napotenega v organ ESMA.
     Standardni povprečni stroški vključujejo rezervacije za plače in druge dodatke, pokojnine in
     prispevke za zdravstveno varstvo ter druge stroške, ki so nujno potrebni za opravljanje nalog
     zadevnega zaposlenega (storitve upravljanja objektov, usposabljanje, službena potovanja,

     6
            Strokovno mnenje organa ESMA, https://www.esma.europa.eu/sites/default/files/library/esma70-151-
            2650_final_report_on_ta_on_emir_2_2_ccp_fees.pdf.
     7
            Standardni povprečni stroški na EPDČ, uporabljeni leta 2020 za oceno neposrednih stroškov za
            Evropsko komisijo.

SL                                                     8                                                       SL
 ---pagebreak---      najem zgradb in vzdrževanje, informacijski sistemi/oprema), v njih pa se upoštevajo tudi
     nacionalni strokovnjaki držav članic, napoteni v organ ESMA. Posredne stroške je treba
     prišteti navedenim povprečnim stroškom na EPDČ. Stroški za predsednika in neodvisne člane
     nadzornega odbora za CNS se ocenjujejo na približno 1 milijon EUR letno, del tega pa bi
     moral biti pokrit s pristojbinami, ki jih plačujejo CNS iz tretjih držav. Poleg tega bo naložba v
     posebno informacijsko orodje ob prevzemu novega mandata v zvezi s CNS iz tretjih držav
     precejšnja.
     Višine pristojbin, predlagane v tem delegiranem aktu, temeljijo na več ključnih predpostavkah
     glede stroškov, ki so v skladu s tistimi, ki jih je organ ESMA uporabil v svojem strokovnem
     mnenju, zlasti:
             število CNS iz tretjih držav, ki bodo zaprosile za priznanje in bodo priznane v skladu
              z uredbo o infrastrukturi evropskega trga 2.2 in bodo kategorizirane kot stopnje 1 ali
              stopnje 2. Da bi Komisija preskusila to predpostavko, je pripravila številne scenarije
              z različnimi števili CNS, kategoriziranih kot stopnje 1 ali stopnje 2; kljub temu je bil
              splošni vpliv na višino pristojbin zanemarljiv;
             fiksni stroški so enakomerno porazdeljeni: stroški posamezne CNS stopnje 1 in CNS
              stopnje 2 so v danem letu enaki in
             nadzorni odbor za CNS se bo večino časa osredotočal na CNS iz tretjih držav
              (priznanje, kategorizacija in nato izvajanje nadzora nad njimi), zato bi moral biti
              velik del stroškov predsednika in neodvisnih članov dodeljen CNS iz tretjih držav.
     Pristojbine za priznanje
     Komisija ocenjuje, da bi stroški za obdelavo vlog za priznanje (ocena popolnosti vloge, po
     potrebi zahtevanje dodatnih informacij, priprava odločitve) in stroški, povezani s
     kategorizacijo CNS iz tretjih držav, znašali približno 50 000 EUR. V skladu z izračuni
     Komisije na podlagi stroškov, opisanih zgoraj, to ustreza približno dvema EPDČ za obdobje
     meseca in pol in dodeljenim fiksnim stroškom.
     Vloge za priznanje CNS stopnje 2 bodo pomenile dodatne stroške (zahtevanje dodatnih
     informacij), večji obseg dela (posvetovanje z organi tretjih držav, posvetovanje s centralnimi
     bankami izdajateljicami, ocena dodatnih zahtev za priznanje, vključno s skladnostjo CNS s
     členom 16 ter naslovoma IV in V Uredbe (EU) št. 648/2012, ocena zahtevkov za primerljivo
     skladnost) in večjo obremenjenost nadzornega odbora za CNS. Dodatni stroški po ocenah
     znašajo 360 000 EUR. To ustreza približno dvema EPDČ (letno) in dodeljenim fiksnim
     stroškom, vključno s fiksnimi stroški nadzornega odbora za CNS. Ta znesek med drugim
     odraža preprostejši in bolj sorazmeren pristop k primerljivi skladnosti.
     Komisija zato predlaga, da se vsem CNS iz tretjih držav, ki zaprosijo za priznanje, zaračuna
     osnovna pristojbina za priznanje v višini 50 000 EUR, CNS stopnje 2 pa dodatna pristojbina
     za priznanje v višini 360 000 EUR.
     Letne pristojbine
     Komisija predlaga, da se letne pristojbine za CNS stopnje 1 in stopnje 2 določijo vsako leto na
     podlagi letnega delovnega programa in proračuna organa ESMA.
     Proračun organa ESMA temelji na stroških po dejavnosti. V proračunu so določeni stroški za
     število EPDČ, potrebnih za izvedbo nalog organa ESMA, povezano logistiko, informacijsko
     tehnologijo in komunikacijo ter splošni stroški in fiksni stroški. Pravilno izvrševanje
     proračuna revidira Evropsko računsko sodišče. Letne pristojbine, določene na tej podlagi, zato
     zagotavljajo, da so stroški pregledni in so pristojbine usklajene s stroški organa ESMA.

SL                                                  9                                                    SL
 ---pagebreak---      Letne pristojbine za CNS stopnje 1 in stopnje 2 bi morale zajemati:
            tekoče dejavnosti, kot so stalni nadzor nad CNS iz tretjih držav, sodelovanje z organi
             tretjih držav ter spremljanje razvoja regulativnega in nadzornega okvira v tretjih
             državah;
            redne dejavnosti, kot so redni pregledi kategorizacije CNS (v skladu z zahtevami iz
             uredbe o infrastrukturi evropskega trga) in ocene, ki se zahtevajo v primeru razširitve
             dejavnosti ali storitev;
            dodelitev fiksnih stroškov (informacijska tehnologija, nadzorni odbor za CNS).
     Komisija za CNS stopnje 1 ocenjuje, da bi skupna letna pristojbina znašala približno
     50 000 EUR na posamezno CNS. To je v skladu z ocenami organa ESMA iz strokovnega
     mnenja. Kljub temu je treba poudariti, da to ni fiksni letni znesek, ampak je povezan z
     nalogami in stroški, povezanimi s CNS stopnje 1. Zato se bodo letne pristojbine za CNS
     stopnje 1 s časom spreminjale.
     Komisija za CNS stopnje 2 predvideva, da bo imel organ ESMA enake nadzorne naloge, ne
     glede na to, ali je bila CNS primerljiva skladnost odobrena ali ne. Da bi se upošteval promet,
     bodo CNS stopnje 2 razvrščene v eno od dveh skupin.
     CNS bodo svoje stroške verjetno – v različni meri in na različne načine – prenesle na svoje
     klirinške člane in stranke, vsekakor pa bi se morali ti stroški izravnati s koristmi zaradi
     dostopa do klirinških članov ali mest trgovanja v Uniji in ugodne obravnave na podlagi
     uredbe o kapitalskih zahtevah.
     3.2 Sorazmernost
     Ta uredba določa pristojbine, ki jih morajo plačati CNS iz tretjih držav, pri čemer so v njej
     podrobno opredeljene vrste pristojbin, zadeve, za katere se plačujejo pristojbine, zneski
     pristojbin in način plačila pristojbin. Namen pristojbin je v celoti pokriti stroške organa
     ESMA za priznanje in za izvajanje njegovih nalog v zvezi s CNS iz tretjih držav na podlagi
     navedene uredbe. Pristojbine bi bilo treba skrbno določiti tako, da bodo pokrile vse stroške
     organa ESMA, ne da bi pri tem nastali proračunski presežki ali primanjkljaji. Pristojbine bi
     morale biti sorazmerne s prometom CNS, vendar se z njihovim izvajanjem CNS iz tretjih
     držav niti organu ESMA ne bi smelo naložiti nesorazmernega bremena. Pristojbine, določene
     v tem delegiranem aktu, izpolnjujejo te cilje in so zato sorazmerne.
     Ob upoštevanju zgoraj navedenega ta delegirani akt zagotavlja sorazmerno uporabo uredbe o
     infrastrukturi evropskega trga, pri čemer upošteva načelo sorazmernosti.
     3.3 Subsidiarnost
     Ta delegirani akt določa pristojbine, ki bi jih organ ESMA moral zaračunati CNS iz tretjih
     držav, da bi pokril svoje stroške pri izvajanju svojih nalog v zvezi s takimi CNS na podlagi
     uredbe o infrastrukturi evropskega trga. Države članice ne morejo sprejeti ukrepov za
     določitev pristojbin, ki bi jih moral organ ESMA zaračunavati CNS iz tretjih držav. Ta
     delegirani akt dopolnjuje uredbo o infrastrukturi evropskega trga, pri čemer spoštuje načelo
     sorazmernosti, kot je pojasnjeno zgoraj, in je zato skladen z načelom subsidiarnosti.

SL                                                10                                                   SL
 ---pagebreak---      4.       PRAVNI ELEMENTI DELEGIRANEGA AKTA
     Poglavje I predlagane delegirane uredbe določa vrste pristojbin, ki jih je treba zaračunati CNS
     iz tretjih držav:
             člen 1 določa enkratne osnovne pristojbine za priznanje, ki jih je treba zaračunati
              vsem CNS iz tretjih držav, ki zaprosijo za priznanje, ne glede na njihov sistemski
              pomen za Unijo ali države članice (odstavek 1), in dodatne enkratne pristojbine za
              priznanje, ki jih je treba zaračunati sistemsko pomembnim CNS iz tretjih držav za
              kritje dodatnih stroškov za obdelavo takih vlog (odstavek 2);
             člen 2 določa, kako določiti letne pristojbine, ki jih je treba zaračunati priznanim
              CNS iz tretjih držav, glede na sistemski pomen CNS na podlagi pričakovanih
              stroškov organa ESMA in njegovega proračuna, ki temelji na njegovih dejavnostih;
             člen 3 določa, kako se izračunajo (znižane) letne pristojbine, ki jih je treba zaračunati
              CNS iz tretjih držav v letu, v katerem so priznane;
             člen 4 določa, kako upoštevati promet sistemsko pomembnih CNS pri določitvi
              letnih pristojbin, ki se jim zaračunajo.
     V poglavju II so določeni načini plačila in načelo nevračanja pristojbin, zlasti:
             člen 5 določa splošne načine plačila: plačila je treba izvesti v eurih, v primeru
              zamude pri plačilu pa se naložijo kazni;
             člen 6 določa načine plačila pristojbin za priznanje, da je treba pristojbine za
              priznanje plačati, preden organ ESMA izvede oceno, ali so zahteve za priznanje
              izpolnjene, in da se pristojbine za priznanje ne povrnejo;
             člen 7 določa načine plačila letnih pristojbin, da je treba letne pristojbine plačati pred
              koledarskim letom, na katero se nanašajo, in da se letne pristojbine ne povrnejo.
     Poglavje III vsebuje prehodne in končne določbe:
             člen 8 določa načine plačila pristojbin za priznanje CNS iz tretjih držav, ki so
              zaprosile za priznanje pred začetkom veljavnosti delegiranega akta;
             člen 9 določa vmesne letne pristojbine, ki jih morajo plačati CNS, priznane pred
              začetkom veljavnosti Uredbe (EU) 2019/2099 o spremembi uredbe o infrastrukturi
              evropskega trga;
             člen 10 določa datum začetka veljavnosti delegiranega akta.

SL                                                   11                                                    SL
 ---pagebreak---                               DELEGIRANA UREDBA KOMISIJE (EU) …/…

                                                 z dne 14.7.2020

             o dopolnitvi Uredbe (EU) št. 648/2012 Evropskega parlamenta in Sveta v zvezi s
         pristojbinami, ki jih Evropski organ za vrednostne papirje in trge zaračuna centralnim
                             nasprotnim strankam s sedežem v tretjih državah

                                              (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) št. 648/2012 Evropskega parlamenta in Sveta z dne
     4. julija 2012 o izvedenih finančnih instrumentih OTC, centralnih nasprotnih strankah in
     repozitorijih sklenjenih poslov8 ter zlasti člena 25d(3) Uredbe,
     ob upoštevanju naslednjega:
     (1)       Člen 25d Uredbe (EU) št. 648/2012 določa, da Evropski organ za vrednostne papirje
               in trge (v nadaljnjem besedilu: organ ESMA) centralnim nasprotnim strankam (v
               nadaljnjem besedilu: CNS) iz tretjih držav zaračunava pristojbine, povezane z vlogami
               za priznanje na podlagi člena 25 navedene uredbe, in letne pristojbine, povezane z
               opravljanjem svojih nalog, povezanih s priznanimi CNS iz tretjih držav, v skladu z
               navedeno uredbo. V skladu s členom 25d(2) Uredbe (EU) št. 648/2012 morajo biti
               take pristojbine sorazmerne s prometom zadevne CNS in pokrivati vse stroške organa
               ESMA za priznanje in za izvajanje njegovih nalog, povezanih s CNS iz tretjih držav, v
               skladu z navedeno uredbo.
     (2)       Pristojbine, povezane z vlogami za priznanje (v nadaljnjem besedilu: pristojbine za
               priznanje), bi bilo treba zaračunati CNS iz tretjih držav, da se pokrijejo stroški, ki jih
               ima organ ESMA z obdelavo vlog za priznanje, vključno s stroški preverjanja
               popolnosti vlog, zahtevanja dodatnih informacij in priprave odločitev ter stroški,
               povezanimi z oceno sistemskega pomena CNS iz tretjih držav (v nadaljnjem besedilu:
               kategorizacijo). Organ ESMA ima s CNS, ki so sistemsko pomembne za finančno
               stabilnost Unije ali ene ali več njenih držav članic oziroma bodo to verjetno postale in
               jih je organ ESMA priznal v skladu s členom 25(2b) Uredbe (EU) št. 648/2012 (v
               nadaljnjem besedilu: CNS stopnje 2), dodatne stroške. Te dodatne stroške ima, ko
               ocenjuje, ali so izpolnjeni pogoji za priznanje iz člena 25(2b) Uredbe (EU)
               št. 648/2012 in ali se z upoštevanjem veljavnega pravnega okvira tretje države za CNS
               lahko šteje, da izpolnjuje zahteve iz člena 16 ter naslovov IV in V Uredbe (EU)
               št. 648/2012 (v nadaljnjem besedilu: primerljiva skladnost). Stroški, povezani z
               vlogami CNS stopnje 2, bodo zato višji od stroškov, povezanih z vlogami CNS iz
               tretjih držav, za katere se ne šteje, da so sistemsko pomembne za finančno stabilnost
               Unije ali ene ali več njenih držav članic oziroma bodo to verjetno postale (v
               nadaljnjem besedilu: CNS stopnje 1).

     8
               UL L 201, 27.7.2012, str. 1.

SL                                                      12                                                  SL
 ---pagebreak---      (3)   Osnovno pristojbino za priznanje bi bilo treba zaračunati vsem CNS iz tretjih držav, ki
           zaprosijo za priznanje na podlagi člena 25 Uredbe (EU) št. 648/2012, dodatno
           pristojbino za kritje dodatnih stroškov, ki jih ima organ ESMA z obdelavo vloge, pa bi
           bilo treba zaračunati CNS stopnje 2. Dodatno pristojbino za priznanje bi bilo treba
           zaračunati tudi že priznanim CNS, kadar organ ESMA po pregledu njihovega
           sistemskega pomena v skladu s členom 25(5) ali členom 89(3c) Uredbe (EU)
           št. 648/2012 prvič ugotovi, da jih je treba razvrstiti kot CNS stopnje 2.
     (4)   Priznanim CNS iz tretjih držav je treba zaračunati tudi letne pristojbine za kritje
           stroškov, ki jih ima organ ESMA pri opravljanju svojih nalog v zvezi s takimi CNS na
           podlagi Uredbe (EU) št. 648/2012. Navedene naloge za CNS stopnje 1 in stopnje 2
           vključujejo redni pregled sistemskega pomena CNS v skladu s členom 25(5)
           Uredbe (EU) št. 648/2012, izvajanje in ohranjanje dogovorov o sodelovanju z organi
           tretjih držav ter spremljanje razvoja regulativnega in nadzornega okvira v tretjih
           državah. Organ ESMA bo moral v zvezi s CNS stopnje 2 tudi redno spremljati njihovo
           skladnost z zahtevami iz člena 16 ter naslovov IV in V Uredbe (EU) št. 648/2012,
           vključno glede primerljive skladnosti, če je odobrena. Zato je primerno, da se za CNS
           stopnje 1 in stopnje 2 uporabljajo različne letne pristojbine.
     (5)   S priznanjem in letnimi pristojbinami iz te uredbe bi se morali pokriti stroški, za katere
           organ ESMA na podlagi svojih izkušenj z opravljanjem nalog v zvezi s CNS iz tretjih
           držav in drugimi nadzorovanimi subjekti ter na podlagi pričakovanih stroškov, kakor
           so navedeni v njegovem proračunu, oblikovanem po dejavnostih, pričakuje, da bodo
           nastali pri obdelavi vlog za priznanje.
     (6)   Naloge, ki jih bo organ ESMA na podlagi Uredbe (EU) št. 648/2012 opravljal v zvezi
           s priznanimi CNS stopnje 1, bodo večinoma enake za vsako CNS stopnje 1 ne glede
           na njeno velikost. Zato je primerno, da se stroški organa ESMA v zvezi s priznanimi
           CNS stopnje 1 pokrijejo z zaračunavanjem letne pristojbine, ki je enaka za vse
           priznane CNS stopnje 1. Kar zadeva priznane CNS stopnje 2, bi bilo treba za
           zagotovitev poštene dodelitve pristojbin, pri kateri se hkrati upošteva dejanska
           upravna obremenitev organa ESMA pri opravljanju njegovih nalog v zvezi z vsako
           posamezno CNS stopnje 2, pri letnih pristojbinah upoštevati tudi promet CNS
           stopnje 2.
     (7)   Letne pristojbine, ki se zaračunajo CNS iz tretjih držav za prvo leto, v katerem so
           priznane v skladu s členom 25 Uredbe (EU) št. 648/2012, bi morale biti sorazmerne s
           tistim delom leta, v katerem organ ESMA izvaja naloge v zvezi z navedenimi CNS na
           podlagi navedene uredbe. Enako načelo bi se moralo uporabljati za leto, v katerem je
           CNS, priznana kot CNS stopnje 1, prvič razvrščena kot CNS stopnje 2 v skladu s
           členom 25(5) navedene uredbe.
     (8)   Da se zagotovi pravočasno financiranje stroškov organa ESMA v zvezi z vlogami za
           priznanje, vloženimi v skladu s členom 25 Uredbe (EU) št. 648/2012, bi bilo treba
           pristojbine za priznanje organu ESMA plačati pred obdelavo vlog za priznanje ali
           oceno, ali CNS stopnje 2 izpolnjujejo zahteve za priznanje iz člena 25(2b)
           Uredbe (EU) št. 648/2012. Da se zagotovi pravočasno financiranje stroškov organa
           ESMA za izvajanje njegovih nalog v zvezi s priznanimi CNS iz tretjih držav, bi bilo
           treba letne pristojbine plačati na začetku koledarskega leta, na katero se nanašajo.
           Letne pristojbine v prvem letu priznanja bi morale biti plačane kmalu po sprejetju
           odločitev o priznanju.
     (9)   Da bi se odvračalo od večkratnega vlaganja vlog ali vlaganja neutemeljenih vlog, se
           pristojbine za priznanje ne bi smele povrniti, če prosilec umakne svojo vlogo. Ker je

SL                                                13                                                    SL
 ---pagebreak---             upravno delo, ki je potrebno v primeru zavrnjene vloge za priznanje, enako tistemu, ki
            je potrebno v primeru sprejete vloge, se pristojbine za priznanje ne bi smele povrniti,
            če je priznanje zavrnjeno.
     (10)   Vsi stroški, ki jih je imel organ ESMA po začetku veljavnosti Uredbe (EU)
            št. 2019/2099 v zvezi s CNS iz tretjih držav, ki so že priznane v skladu s členom 25
            Uredbe (EU) št. 648/2012 pred [UP, vstavite datum začetka veljavnosti te uredbe], bi
            se morali pokriti s pristojbinami. Take CNS iz tretjih držav bi morale zato plačati
            vmesno letno pristojbino za leto 2020 in vsako naslednje leto, dokler se ne izvede
            pregled njihovega sistemskega pomena v skladu s členom 89(3c) Uredbe (EU)
            št. 648/2012.
     (11)   Ta delegirana uredba bi morala začeti veljati čim prej za zagotovitev pravočasnega in
            ustreznega financiranja organa ESMA po začetku veljavnosti Uredbe
            (EU) 2019/2099 –
     SPREJELA NASLEDNJO UREDBO:
                                            POGLAVJE I

                                           PRISTOJBINE

                                                Člen 1

                                       Pristojbine za priznanje
     1.      CNS s sedežem v tretji državi, ki zaprosi za priznanje v skladu s členom 25
             Uredbe (EU) št. 648/2012, plača osnovno pristojbino za priznanje v višini
             50 000 EUR.
     2.      CNS s sedežem v tretji državi plača dodatno pristojbino za priznanje v višini
             360 000 EUR, če organ ESMA v skladu s členom 25(2a) Uredbe (EU) št. 648/2012
             ugotovi, da je CNS sistemsko pomembna za finančno stabilnost Unije ali ene ali več
             njenih držav članic oziroma bo to verjetno postala (v nadaljnjem besedilu: CNS
             stopnje 2). CNS stopnje 2 plača dodatno pristojbino za priznanje v vsakem od
             naslednjih primerov:
             (a)   zadevna CNS zaprosi za priznanje;
             (b)   za zadevno CNS, če je že priznana v skladu s členom 25(2) Uredbe (EU)
                   št. 648/2012, se po pregledu, ki ga organ ESMA izvede v skladu s
                   členom 25(5) navedene uredbe, ugotovi, da je CNS stopnje 2.

                                                Člen 2

                                           Letne pristojbine
     1.      Priznana CNS plača letno pristojbino.
     2.      Kadar organ ESMA prizna CNS v skladu s členom 25(2) Uredbe (EU) št. 648/2012
             (v nadaljnjem besedilu: CNS stopnje 1), je letna pristojbina za vsako CNS stopnje 1
             za zadevno leto (n) skupna letna pristojbina, razdeljena v enakih delih med vse CNS
             stopnje 1, priznane 31. decembra preteklega leta (n – 1).

SL                                                14                                                  SL
 ---pagebreak---           Za namene prvega pododstavka je skupna letna pristojbina za zadevno leto (n) ocena
          stroškov, povezanih z nalogami, ki jih mora organ ESMA izvajati v zvezi z vsemi
          priznanimi CNS stopnje 1 na podlagi Uredbe (EU) št. 648/2012, kakor so vključene
          v proračun organa ESMA za navedeno leto.
     3.   Kadar organ ESMA prizna CNS v skladu s členom 25(2b) Uredbe (EU) št. 648/2012
          (CNS stopnje 2), je letna pristojbina za zadevno leto (n) skupna letna pristojbina,
          razdeljena med vse CNS stopnje 2, priznane 31. decembra preteklega leta (n – 1), in
          pomnožena z ustrezno utežjo, določeno v skladu s členom 4 te uredbe.
          Za namene prvega pododstavka je skupna letna pristojbina za zadevno leto (n) ocena
          stroškov, povezanih z nalogami, ki jih mora organ ESMA izvajati v zvezi z vsemi
          priznanimi CNS stopnje 2 na podlagi Uredbe (EU) št. 648/2012, kakor so vključene
          v proračun organa ESMA za navedeno leto.

                                              Člen 3

                               Letne pristojbine v letu priznanja
     1.   Letna pristojbina za leto, v katerem organ ESMA prizna CNS iz tretje države v
          skladu s členom 25 Uredbe (EU) št. 648/2012, se izračuna, kot sledi:
          (a)   kadar organ ESMA prizna CNS kot CNS stopnje 1, se letna pristojbina določi
                kot delež osnovne pristojbine za priznanje iz člena 1(1) te uredbe, izračunan v
                skladu z naslednjim razmerjem:
                        Š𝑡𝑒𝑣𝑖𝑙𝑜 𝑘𝑜𝑙𝑒𝑑𝑎𝑟𝑠𝑘𝑖ℎ 𝑑𝑛𝑖 𝑜𝑑 𝑑𝑎𝑡𝑢𝑚𝑎 𝑝𝑟𝑖𝑧𝑛𝑎𝑛𝑗𝑎 𝑑𝑜 31. 𝑑𝑒𝑐𝑒𝑚𝑏𝑟𝑎
                                       Š𝑡𝑒𝑣𝑖𝑙𝑜 𝑘𝑜𝑙𝑒𝑑𝑎𝑟𝑠𝑘𝑖ℎ 𝑑𝑛𝑖 𝑣 𝑙𝑒𝑡𝑢
          (b)   kadar organ ESMA prizna CNS kot CNS stopnje 2, se letna pristojbina določi
                kot delež dodatne pristojbine za priznanje iz člena 1(2) te uredbe, izračunan v
                skladu z naslednjim razmerjem:
                        Š𝑡𝑒𝑣𝑖𝑙𝑜 𝑘𝑜𝑙𝑒𝑑𝑎𝑟𝑠𝑘𝑖ℎ 𝑑𝑛𝑖 𝑜𝑑 𝑑𝑎𝑡𝑢𝑚𝑎 𝑝𝑟𝑖𝑧𝑛𝑎𝑛𝑗𝑎 𝑑𝑜 31. 𝑑𝑒𝑐𝑒𝑚𝑏𝑟𝑎
                                       Š𝑡𝑒𝑣𝑖𝑙𝑜 𝑘𝑜𝑙𝑒𝑑𝑎𝑟𝑠𝑘𝑖ℎ 𝑑𝑛𝑖 𝑣 𝑙𝑒𝑡𝑢
     2.   Kadar CNS plača vmesno letno pristojbino v skladu s členom 9 za leto, v katerem je
          navedena CNS priznana kot CNS stopnje 1, se letna pristojbina, izračunana v skladu
          z odstavkom 1(a), ne zaračuna.
     3.   Kadar CNS plača vmesno letno pristojbino v skladu s členom 9 ali letno pristojbino v
          skladu s členom 2(2) za leto, v katerem je navedena CNS priznana kot CNS
          stopnje 2, se znesek navedene pristojbine odšteje od pristojbine, ki jo je treba plačati
          v skladu z odstavkom 1(b).

                                              Člen 4

                              Upoštevani promet za CNS stopnje 2
     1.   Upoštevani promet CNS stopnje 2 je njen prihodek na svetovni ravni, ustvarjen z
          opravljanjem klirinških storitev (članarine in pristojbine za kliring brez stroškov
          poslov) v njenem zadnjem poslovnem letu.
          CNS stopnje 2 organu ESMA vsako leto predloži revidirane podatke, ki potrjujejo
          njen prihodek na svetovni ravni, ustvarjen z opravljanjem klirinških storitev iz
          prvega pododstavka. Revidirani podatki se organu ESMA predložijo najpozneje do

SL                                              15                                                   SL
 ---pagebreak---            30. septembra vsako leto. Dokumenti, ki vsebujejo revidirane podatke, se predložijo
           v jeziku, ki se običajno uporablja na področju finančnih storitev.
           Če se prihodki iz prvega pododstavka ne sporočijo v euru, ampak drugi valuti, jih
           organ ESMA pretvori v euro z uporabo povprečnega menjalnega tečaja za euro v
           obdobju, v katerem so bili evidentirani prihodki. V ta namen se uporabi referenčni
           dnevni devizni tečaj za euro, ki ga objavi Evropska centralna banka.
     2.    Na podlagi prometa, določenega v skladu z odstavkom 1 za zadevno leto (n), se za
           CNS šteje, da spada v eno od naslednjih skupin:
           (a)    skupina 1: letni promet je manjši od 600 milijonov EUR;
           (b)    skupina 2: letni promet je enak ali večji od 600 milijonov EUR.
           CNS stopnje 2 v skupini 1 se pripiše utež za promet v višini 1.
           CNS stopnje 2 v skupini 2 se pripiše utež za promet v višini 1,2.
     3.    Skupna utež za promet vseh priznanih CNS stopnje 2 za zadevno leto (n) je vsota
           uteži za promet, določenih v skladu z odstavkom 2, vseh CNS stopnje 2, ki so bile na
           dan 31. decembra prejšnjega leta (n – 1) priznane s strani organa ESMA.
     4.    Za namene člena 2(3) je upoštevana utež CNS stopnje 2 za zadevno leto (n) njena
           utež za promet, določena v skladu z odstavkom 2, deljena s skupno utežjo za promet
           vseh priznanih CNS stopnje 2, določeno v skladu z odstavkom 3.
                                                POGLAVJE II

                                             PLAČILNI POGOJI

                                                     Člen 5

                                            Običajni načini plačila
     1.    Vse pristojbine se plačujejo v eurih.
     2.    Za vsako zamudo pri plačilu se zaračunajo zamudne obresti iz člena 99 Uredbe (EU)
           št. 2018/10469.
     3.    Komunikacija med organom ESMA in CNS iz tretjih držav poteka elektronsko.

                                                     Člen 6

                                         Plačilo pristojbin za priznanje
     1.    Osnovna pristojbina za priznanje iz člena 1(1) te uredbe se plača, ko CNS predloži
           vlogo za priznanje.
           Če Komisija v trenutku, ko CNS vloži vlogo za priznanje, za tretjo državo, v kateri
           ima CNS sedež, še ni sprejela izvedbenega akta v skladu s členom 25(6)
           Uredbe (EU) št. 648/2012, se z odstopanjem od prvega pododstavka osnovna
           pristojbina za priznanje plača najpozneje na dan začetka veljavnosti takega
           izvedbenega akta.

     9
          UL L 193, 30.7.2018, str. 1.

SL                                                     16                                         SL
 ---pagebreak---      2.   Datum, do katerega se mora plačati dodatna pristojbina za priznanje iz člena 1(2) te
          uredbe, se določi v obvestilu o dolgovanem znesku, ki ga organ ESMA pošlje CNS
          po tem, ko od nje zahteva, naj predloži dodatne informacije za oceno skladnosti CNS
          z zahtevami iz člena 25(2b) Uredbe (EU) št. 648/2012. Rok plačila CNS zagotavlja
          najmanj 30 koledarskih dni za plačilo od dneva, ko je organ ESMA CNS poslal
          obvestilo o dolgovanem znesku.
     3.   Pristojbine za priznanje se ne povrnejo.

                                              Člen 7

                                    Plačilo letnih pristojbin
     1.   Letne pristojbine iz člena 2 za zadevno leto (n) se plačajo najpozneje 31. marca
          leta (n).
          Organ ESMA vsem priznanim CNS iz tretjih držav obvestila o dolgovanem znesku,
          v katerih je naveden znesek letne pristojbine, pošlje najpozneje 1. marca leta (n).
     2.   Znesek letne pristojbine iz člena 3 v letu priznanja in rok za plačilo letne pristojbine
          se navedeta v obvestilu o dolgovanem znesku, ki ga organ ESMA pošlje CNS. Rok
          plačila CNS zagotavlja najmanj 30 koledarskih dni za plačilo od dneva, ko je organ
          ESMA CNS poslal obvestilo o dolgovanem znesku.
     3.   Letne pristojbine, ki jih plača CNS, se ne povrnejo.
                                         POGLAVJE III

                                  Prehodne in končne določbe

                                              Člen 8

                                Že predložene vloge za priznanje
     1.   Če je CNS iz tretje države predložila vlogo za priznanje pred [UP, vstavite datum
          začetka veljavnosti te uredbe], organ ESMA pa še ni sprejel odločitve o priznanju ali
          zavrnitvi priznanja navedene CNS, zadevna CNS pristojbino za priznanje iz
          člena 1(1) plača do [UP, vstavite datum: 30 dni po začetku veljavnosti te uredbe].
     2.   Kadar organ ESMA začasno ustavi obdelavo vloge CNS iz tretje države za priznanje
          pred [UP, vstavite datum začetka veljavnosti te uredbe], CNS z odstopanjem od
          odstavka 1 pristojbino za priznanje iz člena 1(1) po prejemu obvestila, da je njena
          vloga ponovno v obdelavi, plača do datuma za plačilo, navedenega v obvestilu o
          dolgovanem znesku, ki ga organ ESMA pošlje CNS. Rok plačila CNS zagotavlja
          najmanj 30 koledarskih dni za plačilo od dneva, ko je organ ESMA CNS poslal
          obvestilo o dolgovanem znesku.

                                              Člen 9

                         Vmesna letna pristojbina za že priznane CNS
     1.   CNS iz tretje države, ki jo organ ESMA prizna v skladu s členom 25 Uredbe (EU)
          št. 648/2012 v času začetka veljavnosti te uredbe, plača vmesno letno pristojbino v

SL                                              17                                                   SL
 ---pagebreak---              višini 50 000 EUR za leto 2020 in vsako naslednje leto, dokler se ne izvede pregled
             njenega sistemskega pomena v skladu s členom 89(3c) Uredbe (EU) št. 648/2012 in
             je priznana v skladu s členom 25(2) ali členom 25(2b) navedene uredbe ali tako
             priznanje ni odobreno.
     2.      Vmesna letna pristojbina za leto 2020 se plača v 30 koledarskih dneh od začetka
             veljavnosti te uredbe. Vmesne letne pristojbine za drugo leto (n) se plačajo
             najpozneje 31. marca leta (n).

                                               Člen 10

                                          Začetek veljavnosti
     Ta uredba začne veljati dan po objavi v Uradnem listu Evropske unije.
     Ta uredba je v celoti zavezujoča in se neposredno uporablja v vseh državah članicah.
     V Bruslju, 14.7.2020

                                                Za Komisijo
                                                Predsednica
                                                Ursula VON DER LEYEN

SL                                                18                                               SL